Asociación Deportiva Esteirana

Asociación Deportiva Esteirana Galiziako A Coruñako probintzian dagoen Murosko Esteiro parrokian kokaturiko arraun taldea da. 

2023an Murosekin elkartu eta  Club de Remo URME izenarekin Galizako A Ligan ari da. Beterano mailan Esteirana gisa jarraitzen du eta 2025ean Espainiako txapelduna izan zen beterano mixto kategorian. 2025ean URME desegin zen.

Esteiranak 2026an emakumezkoen trainerua aterako du.

 Historia 
1988an eratu zen Sociedade Cultural Recreativa e Deportiva Esteirana izenarekin. 1993an uretaratu zuen lehenengo aldiz trainerua eta ordutik urtero aritu izan da Galiziako estropadetan. 1997an arraunaren atalak bere kudeaketa propioa izan behar zuela erabaki zen. Galiziako Liga sortu zenetik bertan dabil eta emaitzarik onena 2007 eta 2008ko zortzigarren postuak ditu. 2008an orainarteko bandera bakarra irabazi zuen gainera, Naviako Bandera, Asturiasen, eta Teresa Herrera Bandera ospetsuan hirugarrena izan zen. 2012an A eta B ligak banatu zirenetik beheko mailan ari da Esteirana. Esteirana trainerua Illunbe Kirol Elkarteari erosi zion 2003an. Trintxerpekoek Kontxako Banderan erabilitakoa da.

2015eko denboraldian arraunlari nahikoa ez izanagatik ezin izan zuen trainerurik atera. 20 urtetan bigarren aldia izan zen lehorrean geratu zena. 2017an berriz atera du trainerua baina B Ligako azken postuan gelditu da. 2019an ordea bigarren egin zuen, Ligako bi estropada ere irabazi zituelarik. 2020an A mailan debut txukuna egin zuen 7. postua eskuratu baitzuen.

Bateletan ordea ondo aritu da eta Espainiako txapelketa batzuk lortu ditu gazte eta haur mailatan.

2022an trainerua atera gabe egon ondoren 2023an Murosekin elkarlanean osatu zuen trainerua eta B Ligako txapelduna izan zen nagusitasun osoz. Lehenengo estropada ezik gainerako guztiak irabazi zituen. 2023ko denboraldia amaituta proiektua egonkortzeko urriaren 18an Club de Remo URME elkartea sortu zuten. 2025eko denboraldiaren amaieran desadostasunak sortu ziren eta URME desegin zen.

 Palmaresa 
250px|thumb|Esteiranaren instalazioak.
 Ligak 
 Galiziako A maila (0): zazpigarrena 2020an.
 Galiziako B maila (1): 2023.

 Banderak 
 Naviako Bandera (1): 2008

 Espainiako Batel txapelketak 
 Neskak, haur-kadete (2): 1996, 2000
 Mutil kadeteak (1): 2001
 Mutil gazteak (1): 2007

 Azken denboraldiak 
Dendoraldiak TKE 0   LGT 1 12   LGT 2 7  2025 barne.
 Urtea  Liga 2003  Galiziako Liga, 7.a   2004  Galiziako Liga, 11.a 2005  ez 2006  Galiziako Liga, 10.a  2007  Galiziako Liga, 8.a 2008  Galiziako Liga, 8.a 2009  Galiziako Liga, 11.a 2010  Galiziako Liga, 13.a 2011  Galiziako Liga, 14.a 2012  Galiziako B maila, 6.a 2013  Galiziako B maila, 6.a 2014  Galiziako B maila, 8.a 2015-2016  ez 2017  Galiziako B maila, 7.a 2018  Galiziako B maila, 8.a 2019  Galiziako B maila, 2.a 2020  Galiziako A maila, 7.a 2021  Galiziako A maila, 10.a 2022  ez 2023  Galiziako B maila, 1.a (Murosekin) 2024  Galiziako A maila, 9.a (URME) 2025  Galiziako A maila, 6.a (URME)

 Emakumezkoen trainerua 

2026an nahikoa arraunlari bilduta lehenengoz trainerua aterako duela iragarri du.

 Beteranoak 

2025ean Beterano mixto kategorian Espainiako Txapelduna izan zen Castron jokaturiko estropadan.

 Erreferentziak 

 Kanpo estekak 
  Webgune ofiziala

Esteirana, Asociación Deportiva
Kategoria:Murosko arraunketa